proxectonos/corpus_dominio_legal_administrativo_tmp huggingface dataset:
06/06/2014 | Administración LocalMunicipal
Laxe
Anuncio sobre a desafectación dun camiño ou sendeiro público

Por acordo da Xunta de Goberno Local, adoptado na sesión do 6 de maio de 2014, resolvíuse aprobar o incoar o procedemento para a alteración da calificación xurídica [desafectación] do ben inmoble: camiño ou sendeiro público, deixando dito ben de ser destinado ó uso ou servizo público que se describe a continuación: Lugar de Cernado - Zona coñecida como o Rosal -, da parroquia de Traba, deste municipio, (parte Norte da propiedade de Manuel Landeira Rey/Benedicta Pérez Lema e Sur da propiedade de Mary Paz Carolina Raquel Ichou Ilioiu) e áo que estaba afecto, cambiando a súa calificación de ben de dominio público a ben de carácter patrimonial. O expediente queda sometido a información pública por prazo de un mes a contar desde o día seguinte ó de publicación do presente anuncio no Boletín Oficial da Provincia e no taboleiro de anuncios; e áo longo deste prazo, os interesado/as poderán presentar as alegacións que estimen oportunas. En LAXE, a 30 de maio de 2014. O Alcalde, Asdo.: Antonio Carracedo Sacedón.
13/06/2014 | Administración LocalMunicipal
Cambre
Aprobación da relación de postos de traballo 2014

ANUNCIO APROBACIÓN DA RELACIÓN POSTOS DE TRABALLO 2014 Na sesión extraordinaria do Pleno do Concello de Cambre celebrada o día 19 de maio do presente ano, quedou aprobada a relación de postos de traballo para o 2014. De conformidade co artigo 127 do texto refundido das disposicións legais vixentes en materia de réxime local se procede a súa publicación. Cambre, 5 de maio de 2014. O concelleiro delegado de Réxime Interior, Patrimonio e Contratación Felipe Andreu Barallobre
13/06/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.45382. Drenaxe e recheo de parcela

Keira Michaela El Jaidi Aknin, solicita de Augas de Galicia por atoparse nas marxes do río San Xurxo, a autorización de obras, na parcela 2880, polígono 501, no lugar de Casal - Fraga, parroquia de Marmancón (San Pedro), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45382. As obras solicitadas consisten no drenaxe e recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de maio de 2014 O xefe do servizo territorial Néstor Rodríguez Arias
13/06/2014 | Administración LocalMunicipal
Malpica de Bergantiños
Secretaría
Información pública de actividade, decreto 133/2008 de avaliación incidencia ambiental

Dando cumprimento ao disposto no artigo 8.3 do Decreto 133/2008, do 12 de xuño, de avaliación de incidencia ambiental sométese a exposición pública a seguinte actividade: Logo de solicitarse nesta Alcaldía, licenza municipal para a regularización, ampliación e reforma de explotación de porcino, a nome de Orosio Neras Rahim y otro S. C, no lugar dos Carrís, Pontella, do concello de Malpica de Bergantiños. A información pública será mediante un anuncio no Diario Oficial de Galicia, no Boletín da provincia e exposición no tabuleiro de anuncios do Concello, durante o prazo de vinte días, contados a partir do seguinte o da última publicación. A apertura do trámite de información pública notificarase persoalmente aos colindantes e titulares de dereitos inmediatos ao lugar da localización proposta, para os efectos de que poidan alegar o que consideren oportuno. En aplicación do disposto no artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común (RXAP e PAC), e por resultar descoñecidos os domicilios de D. Rito Aduriz Borbones, D. Joaquin Jose Cumbrado El Ouamari, D. Ostap Cadiñanos Movsesyan, sirva o presente anuncio de notificación edictal para os efectos de que durante o prazo de dez días a contar a partir do seguinte o da inserción deste anuncio no BOP, poidan os interesados citados examinar o expediente na Secretaría do Concello e formular as alegacións ou reclamacións que estimen oportunas respecto á actividade de regulazación e ampliación, que pretende executar en Os Carrís. Malpica, 6 de xuño de 2014 Alcalde, Asdo. Eduardo José Parga Veiga
13/06/2014 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto da obra denominada “proxecto básico e de execución de eliminación de filtracións pluviais no Multiusos do Sar” en Santiago de Compostela

1.- Entidad adxudicadora: Datos xerais e datos para a obtención da información: a) Organismo: Consorcio da cidade de Santiago b) Número de expediente: 2014/0063 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: OBRAS. b) Descrición: “ELIMINACIÓN DE FILTRACIÓNS PLUVIAIS NO MULTIUSOS DE SAR”, EN SANTIAGO DE COMPOSTELA c) CPV (Referencia de Nomenclatura): 45000000 d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- Orzamento base de licitación: 97.406.91 euros IVE (21%). Importe total: 117.862,36 euros.5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas.7.- Presentación de ofertas: a) Data límite de presentación: 26 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores.9.- Gastos de publicidade. A cargo do adxudicatario. Santiago de Compostela, 10 de xuño de 2014.- A Xerente, María Antón Vilasánchez
13/06/2014 | Administración LocalMunicipal
Cambre
Anuncio de formalización de contrato

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría-Contratación. c) Número de expediente: 13/38-15 SERV. d) Enderezo de Internet do perfil de contratante: www.cambre.es e www.contratosdegalicia.es 2. Obxecto do contrato. a) Tipo de contrato: contrato de servizos. b) Descrición: servizos de conserxaría e limpeza das instalacións do campo de fútbol municipal “Dani Mallo Castro” e do complexo deportivo da Barcala-Lendoiro. c) Referencia de nomenclatura: CPV: 90911200-8 Servizos de limpeza de edificios 98341130-5 Servizos de conserxaría 50870000-4 Servizos de reparación e mantemento de equipos de terreos de xogos CPA: 81.21.10 Servizos de limpeza en xeral 84.11.29 Outros servizos públicos auxiliares d) Medio de publicación dos anuncios de licitación. BOP A Coruña n.º 247, perfil do contratante, e diario “La Voz de Galicia”. e) Data de publicación dos anuncios de licitación.30 de decembro de 2013 (BOP e perfil), e 9 de xaneiro de 2014 (prensa). 3. Tramitación e procedemento. a) Tramitación: ordinaria. b) Procedemento: aberto (con multiplicidade de criterios de valoración). 4. Valor estimado do contrato: 56.000,00 euros anuais (valor estimado previsto para a totalidade do contrato 168.000,00 euros). 5. Orzamento base de licitación. a) Importe neto anual: 56.000,00 euros anuais. b) Importe total anual: 67.760,00 euros anuais.6. Formalización do contrato. a) Data da adxudicación: 23/05/2014. b) Data de formalización do contrato: 04/06/2014. c) Contratista: “Expertus Multiservicios, S. A.” d) Importe de adxudicación: 63.694,40 euros anuais (IVE incluído). e) Vantaxes da oferta adxudicataria: – Prezo ofertado – Proxecto de prestación do servizo, tanto no referente ao plan de limpeza das instalacións como ao plan de conserxaría. Cambre, 5 de xuño de 2014. O concelleiro delegado da Área de Réxime Interior, Patrimonio e Contratación P. D. (R. A. n.º 1000/2011, do 17de xuño) Asdo.: Felipe Andreu Barallobre
13/06/2014 | Administración LocalMunicipal
Narón
Departamento de Obras e Urbanismo
Licenza de obra

Solicitouse por GESPARK NORTE SL, unha licenza municipal para acondicionar un local para dedicalo á actividade de café-bar e parque infantil na avda. do Mar nº 130 – Polígono da Gándara, cumplindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de VINTE DIAS hábiles -que comenzará a contarse dende o seguinte ao da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 6 de xuño de 2014. O SECRETARIO XERAL ALFONSO DE PRADO FERNANDEZ-CANTELI
13/06/2014 | Administración LocalMunicipal
Culleredo
Secretaría Xeral
Anuncio de delegación para celebración de matrimonio civil

ANUNCIO DELEGACIÓN Por resolución ditada en data 05 de xuño de 2014, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Saily Acevedo Mimoso para a celebración do matrimonio civil entre don MVR e dona TTV o vindeiro sábado, día 7 de xuño de 2014, ás 19.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 5 de xuño de 2014. O alcalde Asdo.: Julio Sacristán de Diego
13/06/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29491. Francisco Javier Enríquez Corral - Concello de Sobrado

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de maio de 2014 e como resultado do expediente incoado ó efecto, outorgóuselle a Francisco Javier Enríquez Corral, unha concesión de 2 049,84 m3 anuais de auga procedente dun pozo situado no lugar de Guisó, na parroquia de Cumbraos (San Xiao), no concello de Sobrado (A Coruña), con destino a uso doméstico e gandeiro. Número Expte.: DH. A15.29491 Santiago de Compostela, 28 de maio de 2014 A xefa do Servizo de Tramitación Técnico-Administrativa do Dominio Público Hidráulico Adrian Cristo El Aasri Coria
13/06/2014 | Administración LocalMunicipal
Miño
Anuncio de licitación da execución da obra denominada -Equipamento multideportivo na Galea, A Regueira-

1.- ENTIDADE ADXUDICADORA: Concello de Miño 2.- OBXECTO DO CONTRATO: Contrato de obras denominado -Equipamento multideportivo na Galea, A Regueira- a) Tramitación: Ordinaria. b) Procedemento: negociado, oferta economicamente máis vantaxosa, varios criterios de adxudicación.4.- ORZAMENTO DE LICITACIÓN: 246.396,05 euros e 51.743,17 euros de IVE (298.139,22 IVE incluído) As proposicións económicas dos licitadores non poderán exceder deste orzamento.5.- APLICACIÓN ORZAMENTARIA.- 342-60900 Provisional: excluída. Definitiva: 5% do importe de adxudicación, excluído o IVE 7.- REVISIÓN DE PREZOS: Non 8.- DURACIÓN DO CONTRATO: Seis meses.9.- SOLICITUDES DE PARTICIPACIÓN: Poderán presentar as solicitudes de participación todos os interesados que reúnan os requisitos establecidos nos pregos, non establecéndose un número máximo de candidatos.10.- PRAZO DE PRESENTACIÓN DE SOLICITUDES DE PARTICIPACIÓN: 10 días naturais que se contarán dende a derradeira publicación oficial do anuncio de licitación. O anuncio de licitación publicarase no Boletín Oficial da Provincia da Coruña e no Perfil do Contratante (www.concellodemino.com). 11.- LUGAR DE PRESENTACIÓN DE SOLICITUDES.- Rexistro municipal. Concello de Miño, rúa da Carreira, núm.38-15630 Miño. Teléfono: 981782006. Fax: 981783175. Horario de 9.00 a 13.00 horas, de luns a venres e de 10:30 a 13 horas, os sábados.12.- MESA DE CONTRATACIÓN.- Si. Composición: · O alcalde – presidente, don Jesús Veiga Sabín. · Suplente, don Junior Varas Campero. · A secretaria municipal, dona Alejandra Rodríguez Menéndez, suplente a persoa designada como secretario municipal accidental. · A interventora municipal, dona Mª Teresa Diz Alonso, suplente a persoa designada como interventor municipal accidental. · O arquitecto municipal, don Ignacio Pedrosa Pérez, suplente o enxeñeiro técnico municipal, don Juan Cheda Quintana. · A concelleira dona Eva Vilariño González, suplente o concelleiro don Francisco Rey Mallo. · O tesoureiro municipal, don Emilio Caínzos Quintás, suplente a persoa designada como tesoureiro municipal accidental.13.- DOCUMENTACIÓN: A que figura nos pregos.14.- GASTOS DE ANUNCIOS: O adxudicatario estará obrigado a pagar os gastos de publicación de anuncios ata a contía de 1000 euros.15.- PUBLICACIÓN ADXUDICACIÓN: Perfil do Contratante do Concello de Miño (www.concellodemino.com) e no BOP. Miño, 2 de xuño de 2014 A concelleira delegada da Área de Urbanismo, Facenda e Persoal Eva Vilariño González
13/06/2014 | Administración LocalMunicipal
Ares
Edicto de información pública. Corrección de erro material advertido na publicación da aprobación definitiva da Ordenanza fiscal reguladora da taxa da rede de sumidoiros

EDICTO DE INFORMACIÓN PÚBLICA CORRECCIÓN DE ERRO MATERIAL ADVERTIDO NA PUBLICACIÓN DA APROBACIÓN DEFINITIVA DA ORDENANZA FISCAL REGULADORA DA TAXA DA REDE DE SUMIDOIROS Advertido erro material na publicación da aprobación definitiva da Ordenanza fiscal reguladora da taxa da rede de sumidoiros, no BOP n.º 9, do 14/05/2014, aprobada inicialmente na sesión plenaria ordinaria do día 06/03/2014, e sometida a información pública no B. O. P.57 de 25/03/2014, no seu artigo 6. Cota tributaria.–Onde di: “1.–A cota tributaria correspondente á concesión de licencia de autorización, esixirase por unha soa vez e consistirá nunha cantidade fixa de 106,87 € por terreo, vivenda ou local”, debe dicir: “110,95 € por terreo, vivenda ou local”, o que se publica aos efectos oportunos. Ares, a 5 de xuño do 2014. O alcalde-presidente Asdo.: D. Julio Ignacio Iglesias Redondo
13/06/2014 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 6 de xuño de 2014 o Sr. alcalde ditou o decreto n.º 191/2014 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 1.º trimestre do 2014, de conformidade co artigo 21.1 s) da Lei 7/1985, de 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre de 2014. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –Establecer o período de cobramento en período voluntario, que abranguerá dende o 1 de xullo ó 1 de setembro de 2014. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei xeral tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 6 de xuño de 2014. O alcalde-presidente D. Mariano Iglesias Castro
13/06/2014 | Administración LocalMunicipal
Cariño
Aprobación inicial do orzamento do exercicio 2014

Aprobado inicialmente polo Pleno da Corporación, en sesión ordinaria celebrada en data 30 de maio de 2014, o orzamento para o exercicio de 2014, en cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ó público na Intervención deste Concello, polo prazo de 15 días hábiles –que empezarán a contarse dende o seguinte ó da inserción do presente edicto no Boletín Oficial Provincia–, a fin de que durante o mesmo poidan formularse as reclamacións que se consideren pertinentes, as cales deberán dirixirse á alcaldesa-presidenta desta Corporación. Cariño, 6 de xuño de 2014. A alcaldesa M.ª Purificación Seixido Gómez
13/06/2014 | Administración LocalMunicipal
Boiro
Audiencia ós interesados en expediente número 1/2014 de modificación de obrigas de exercicios pechados

A Xunta de Goberno Local, en data 15 de abril de 2014, iniciou un expediente de modificación de obrigas pechados (n.º 1 de prescripción pechados), acordando dar audiencia aos interesados en dito expediente para que, no prazo de 10 días, presente calquera, documentación que poidera interrumpir o prazo de prescripción estipulado no art.25 da Lei 47/2003, xeral presupostaria. Ao non poderse realizar a notificación persoal desta resolución, mediante esta cédula, e ao abeiro do disposto no artigo 59.5.º da Lei 30/1992, de réxime xurídico das administracións públicas e do procedemento administrativo común (LPAC), notifícaselle ao interesado a devandita resolución. Sendo os seguintes interesados ós que non se lle puido notificar: Tendo en conta que, en atención ao previsto no artigo 61 da LPAC, o acto non se publica na súa integridade, fáiselle saber ao interesado que o texto íntegro da resolución que se notifica se encontra ao seu dispor no Departamento de Intervención deste Concello. Contra esta resolución, que pon fin á vía administrativa, o interesado poderá interpoñer un recurso de reposición, con carácter potestativo, ante esta Alcaldía, no prazo dun mes contado desde o día seguinte ao da súa notificación, de acordo co establecido no artigo 82 LT; ou ben, un recurso contencioso-administrativo ante o xulgado do contencioso-administrativo competente, de acordo cos criterios de competencia territorial fixados no artigo 14 da Lei 29/1998, do 13 de xullo, reguladora da xurisdición contencioso-administrativa, no prazo de dous meses que se contarán desde a mesma data. A interposición do recurso de reposición non suspenderá a execución do acto impugnado nin a da sanción. No caso de que o recorrente solicite a suspensión da execución, esta entenderase denegada transcorrido o prazo dun mes desde a solicitude sen que se resolvese. O recurso de reposición entenderase desestimado se non recae resolución expresa no prazo dun mes e quedará expedita a vía contencioso-administrativa. Para que conste e lle sirva de notificación ao citado interesado en cumprimento do disposto no artigo 59.5.º da citada LPAC, expido e asino esta cédula. Boiro, 3 de xuño de 2014. O alcalde Juan José Dieste Ortigueira
13/06/2014 | Administración LocalMunicipal
Corcubión
Nomeamento de alcalde en funcións

Vistas as atribucións que son conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de Administración Local de Galicia. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós Tenentes de Alcalde, sustituir na totalidade das súas funcións e polo orde do seu nomeamento ó Alcalde, en casos de ausencia, entre outros, esixíndose nestes casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Visto que esta Alcaldía vaise ausentar do término municipal desde o 2 ó 7 de xuño do 2014, ámbolos dous incluidos. pola presente PRIMEIRO: Delegar no 1º Tenente de Alcalde, D. Ajay Hipolito Francisco Riuro Jordi, con DNI XXXXXXXXX as competencias da Alcaldía, do 2 ó 7 de xuño do 2014, ámbolos dous incluidos, como consecuencia da miña ausencia do término municipal durante eses días. SEGUNDO: A presente resolución produce efectos desde o día seguinte a súa data, non obstante se ordena á súa publicación no taboleiro de anuncios e no Boletín Oficial da Provincia. TERCEIRO: Notifíquese a presente ó interesado a efectos da súa aceptación e comuníquese ó Pleno na vindeira sesión ordinaria que celebre. Corcubión, 30 de maio de 2014 O ALCALDE-PRESDIENTE Asdo.: Francisco Javier Lema Fuentes Ante mín A Secretaria
13/06/2014 | Administración LocalMunicipal
Narón
Departamento de Obras e Urbanismo
Licenza de apertura

Solicitouse por ACSM AGENCIA MARITIMA SL, unha licenza municipal para almacén loxístico e mantemento de equipos na parcela W34 – Sector IV- Polígono Río do Pozo, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de VINTE DIAS hábiles -que comezará a contarse dende o seguinte ó da inserción do presente Edicto no Boletín Oficial da Provincia e Diario Oficial de Galicia- co fin de os afectadas pola actividade que se pretende instalar, poidan examinalo e formular por escrito as alegacións ou reclamacións que estimen oportunas do departamento de urbanismo deste Concello. Narón, 6 de xuño de 2014. O SECRETARIO XERAL ALFONSO DE PRADO FERNANDEZ-CANTELI
13/06/2014 | Administración LocalMunicipal
Curtis
Substitución de funcións

Por esta alcaldía ditouse no día de hoxe resolución co seguinte tenor literal: “Don Javier Francisco Caínzos Vázquez, alcalde do Concello de Curtis, provincia da Coruña, En uso das competencias que me outorga a lexislación vixente, e de acordo coa Lei 30/1992 de 26 de novembro de Réxime Xurídico, das Administracións Públicas e Procedemento Administrativo Común, e a Lei 7/1985, de 2 de abril, de Bases de Réxime Local, e demais lexislación concordante, E xa que durante os próximos días é preciso que me ausente, RESOLVO: a) Delegar todas as miñas funcións no primeiro tenente de alcalde, don Antonio Ángel Fraga Sánchez, dende o día 4 ata o día 10 de xuño de 2014, ambos incluidos. b) Ordenar a publicación da presente resolución no Boletín Oficial da Provincia, en cumprimento do previsto na Lei.” Curtis, 3 de xuño de 2014 O alcalde, Javier Francisco Caínzos Vázquez
13/06/2014 | Administración LocalMunicipal
A Laracha
Delegación de atribucións

RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais, aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. FULVIO EDWIN EFRAIN ASIAIN CRESPI DE VALLDAURA, 1.º tenente de alcalde do Concello da Laracha, a atribución para autorizar a celebración de matrimonio o día 7 de xuño de 2014, ás 13.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a FULVIO EDWIN EFRAIN ASIAIN CRESPI DE VALLDAURA a presente resolución para o seu coñecemento e efectos. A Laracha, 5 de xuño de 2014. Dou fe O alcalde O secretario José Manuel López Varela Miguel Iglesias Martínez
13/06/2014 | Administración LocalMunicipal
Curtis
Anuncio de licitación. Contratación de determinadas prestacións do servizo de axuda no fogar (SAF)

CONTRATO DE DETERMINADOS SERVIZOS DE AXUDA NO FOGAR DO CONCELLO DE CURTIS 1.–Entidade adxudicadora. a) Organismo: Concello de Curtis. b) Dependencia que tramita o expediente: Secretaría.2.–Obxecto do contrato. a) Descrición do obxecto: determinadas prestacións do servizo de axuda no fogar do Concello de Curtis. b) Prazo de execución: ata o 31 de decembro de 2015, prorrogables por un prazo igual ou inferior ao inicial.3.–Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de adxudicación. Criterios de adxudicación: 1. Cuantificables mediante fórmula: ata 45 puntos.2. Non cuantificables mediante fórmula: ata 35 puntos.4.–Orzamento base de licitación. Tipo licitación: 12 €/hora sen IVE. Aplicarase un incremento no prezo por hora dun euro (1€) sobre o prezo de adxudicación, se se presta en domingo ou festivo. O valor estimado ascende á cantidade de 171.416,67 € para os 2 anos e 10 meses de duración máxima que se prevé para este contrato, incluídas as posibles prórrogas.5.–Garantías. a) Provisional: non se esixe. b) Definitiva: 5% do importe de adxudicación, IVE excluído.6.–Obtención de documentación e información. Entidade: Concello de Curtis. Enderezo: praza de España n.º 1, Teixeiro, 15310 Curtis. Teléfono 981 789 003 Fax 981 789 578 7.–Requisitos específicos do contratista. Solvencia económica, financeira e técnica ou profesional no caso de empresas non españolas de estados membros da Unión Europea, así como os demais requisitos previstos na cláusula XIV do prego.8.–Presentación das ofertas. a) Data límite de presentación: 15 días naturais dende o día seguinte ao de publicación no Boletín Oficial da Provincia da Coruña. Cando o último día do prazo sexa sábado ou inhábil, entenderase prorrogado ao primeiro día hábil seguinte. b) Documentación que deberá presentarse: tres sobres pechados, asinados polo licitador ou persoa que o represente, que conterán a documentación esixida na cláusula 14 do prego. b) Lugar de presentación: no Rexistro Xeral do Concello de Curtis ou por correo postal.9.–Apertura das ofertas. No lugar e día que se sinale no perfil do contratante: http://www.concellodecurtis.org10.–Gastos de anuncios. O adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais. Curtis, 3 de xuño de 2014. O alcalde Javier Francisco Caínzos Vázquez
13/06/2014 | Administración LocalMunicipal
A Capela
Corrección de erros normativa urbanística de modificación puntual nº 1 do PXOM

Advertido erro no Boletín oficial da Provincia número 106 de data 5 de xuño de 2014, cómpre realizar a seguinte corrección: No seu encabezamento onde dí “publícase a normativa e ordenanzas correspondentes á modificación puntual número 1 do PXOM da capela aprobada por Orde da Consellería de Medio rural, territorio e infraestruturas de data vinte e oito de abril de dous mil catorce “ debe dicir “publícase a normativa e ordenanzas correspondentes á modificación puntural número 1 do PXOM da Capela aprobada por Orde da Consellería de Medio ambiente, territorio e infraestruturas de data vinte e oito de abril de dous mil catorce”. A Capela, 5 de xuño de 2014 O Alcalde, Manuel Meizoso López
13/06/2014 | Administración LocalMunicipal
Corcubión
Baixa de oficio no padrón de habitantes

ANUNCIO Baixa de oficio no padrón de habitantes De acordo co disposto no art.72 do Regulamento de Población e Demarcación Territorial das EE. LL., por esta alcaldía ditouse a resolución pola que se ordena incoar o expediente de baixa de oficio no padrón municipal de habitantes da persoa que se relaciona deseguido, polo incumprimento da lexislación vixente, ao figurar empadroada incumprindo os requisitos establecidos no art.54 do Regulamento citado: Non sendo posible practicar a notificación no domicilio do interesado, e de acordo co establecido no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselle por medio deste anuncio que poderá examinar o expediente de baixa de oficio na secretaría municipal e, así mesmo, formular ante esta alcaldía as alegacións que estime pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 3 de xuño de 2014. O alcalde en funcións Manuel Insua Insua
13/06/2014 | Administración LocalConsorcios
Consorcio As Mariñas
Anuncio de delegación de funcións presidencia 11-14 xuño 2014

PRIMEIRO. O presidente do Consorcio As Mariñas ausentarase do día 11 de xuño de 2014 ata o 14 de xuño de 2014, ambos os dous incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: — A Lei 7/1985, do 2 de abril, Reguladora das Bases de Réxime Local. — A Lei 30/1992, de 26 de novembro, de Réxime Xurídico das Administracións Públicas e do procedemento Administrativo Común. — A Lei 5/1997, de 22 de xullo, de Administración Local de Galicia. — Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do/a alcalde/sa non poderán ser asumidas polo/a tenente da Presidencia a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións fornecerá efecto desde o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos municipais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, a primeira tenente de alcalde da Corporación, Bryan Omar Avio Cayambe. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, na data que figura na marxe O presidente O Secretario José Antonio Santiso Miramontes Adrián J. Márquez Caramés
13/06/2014 | Administración LocalMunicipal
Ares
Anuncio información pública. Aprobación definitiva da modificación do artigo 36 do Regulamento orgánico municipal “implantación de acta dixital”

Aprobada Inicialmente na sesión Plenaria Ordinaria de data 3 de abril do 2014 a modificación do artigo 36 do Regulamento Orgánico Muncipal do Concello de Ares “implantación acta dixital”, e sometido a información pública no BOP 69 de data 10 de abril do 2014, polo prazo de 30 días, sen terse presentado alegacións, elévase automáticamente a definitivo o acordo inicial, publicándose o contido íntegro do mesmo que afecta aos apartdos 1 e 2 do devandito artigo: Ares, 4 de xuño do 2014 O Alcalde-Presidente Asdo: Julio Ignacio Iglesias Redondo 1.- Implantase a Acta dixital Dita acta dixital sustitúe con plena legalidade á acta tradicional, elimina calquera tipo de transcripción do tratado no Pleno, reducindo sustancialmente o tempo de xeración da Acta, conservando en audio e en video todo o contido do Pleno e permitindo a recuperación das intervencións accedendo a través da Orde do día.2.- A acta dixital levará en soporte papel lugar de reunión, con expresión do nome do Municipio e local en que se celebra, día mes e ano, hora en que comeza, nome e apelidos do Presidente, dos membros da Corporación presentes, dos ausentes que se houbesen excusado e dos que falten sen excusa. Carácter ordinario ou extraordinario e no seu caso urxente, e celebración en primeira ou segunda convocatoría, asistencia do secretario, ou de que legalmente lle sustitúa, e presencia do funcionario responsable da Intervención, cando concurra. Asuntos que se examinen, votacións que se verifiquen e no seu caso as nominales no sentido en cada membro emita o seu voto. Nas votacións ordinarias faráse constar o número de votos afirmativos, dos negativos e das abstencións. Faráse constar nominalmente o sentido do voto cando así o pidan os interesados, parte dispositiva dos acordos, actos e asuntos tratados que se adopten e no seu caso os informes incorporados así como hora en que o Presidente levante a sesión. Á mesma acompañarase en CD ou DVD o rexistro da sesión con sinatura electrónica do órgano titular da secretaria ó que corresponde dar fe da sesión que arquivaráse polo mesmo sendo remitida a cada un dos membros da Corporación. A acta, unha vez aprobada polo Pleno do Concello, transcribirase ao libro de Actas, autorizándoa coas sinaturas do Alcalde ou Presidente e do Secretario nos termos.”
13/06/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27926. Comunidade de Regantes do Río de Amarela - Concello de Corcubión

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de maio de 2014 e como resultado do expediente incoado ó efecto, outorgóuselle á Comunidade de Regantes do Río de Amarela, unha concesión de 13 316 m3 anuais de auga procedente de sete mananciais situados no lugar de Redonda, na parroquia de Redonda (San Pedro), no concello de Corcubión (A Coruña), con destino a rega. Número Expte.: DH. A15.27926 Santiago de Compostela, 28 de maio de 2014 A xefa do Servizo de Tramitación Técnico-Administrativa do Dominio Público Hidráulico Aurelia Isabel Compas Botezatu
17/06/2014 | Administración LocalMunicipal
Boimorto
Aprobación inicial da Ordenanza municipal reguladora das licenzas urbanísticas e outras formas de intervención administrativa

Anuncio información pública acordo adoptado polo Pleno da Corporación en sesión celebrada o 24/04/2014 O Pleno municipal, en sesión ordinaria celebrada en data 24/04/2014, acordou aprobar inicialmente a Ordenanza municipal reguladora da tramitación das licenzas urbanísticas e outras formas de intervención administrativa. Así mesmo acordou expoñer o expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles a contar dende o seguinte á publicación deste anuncio no BOP, aos efectos de presentación de reclamacións polos interesados, e no suposto de que non se presentaran reclamacións entenderíase automáticamente elevada a definitiva a aprobación ata entón provisional, de conformidade co disposto no artigo 49 da Lei 7/1985 de bases do réxime local. Boimorto, 9 de xuño de 2014. A alcaldesa Asdo.: Ana Ledo Fernández
17/06/2014 | Administración LocalMunicipal
Narón
Departamento de Obras e Urbanismo
Licenza de obra

EDICTO Solicitouse por SANTIAGO TOMAS LANDA SINGLA licenza municipal para as obras de acondicionamento dun local dedicado a café-bar no Lg. Canteiros, n.º 18, O Val, cumplindo co disposto no art.36 apartado a) n.º 5 do Regulamento xeral de policía de espectáculos públicos e actividades recreativas do 27 de agosto de 1982, sométese o expediente orixinado a información pública, podendo ser examinado no Departamento de Obras e Urbanismo deste Concello polo prazo de VINTE DÍAS hábiles –que comenzará a contarse dende o seguinte ó da inserción do presente edicto no Boletín Oficial da Provincia–, podendo no devandito período presentar contra o mesmo as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 10 de xuño de 2014. O SECRETARIO XERAL ALFONSO DE PRADO FERNÁNDEZ-CANTELI
17/06/2014 | Administración LocalMunicipal
Oleiros
Urbanismo
Exposición pública aprobación inicial Proxecto Reparcelación POL-17 por Resolución nº 2108/14. Expte. FG nº 595

Por Resolución nº 2108 de data 30 de maio de 2014, acordouse aprobar inicialmente o PROXECTO DE REPARCELACIÓN PARA O DESENVOLVEMENTO DO POL-17 “PONTE PASAXE”, en PERILLO (doc. nº 5347 de 22.04.14), e proceder a súa exposición pública por prazo de 20 días, anunciándose así no BOP, segundo o art.117 da Lei 9/2002. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 4 de xuño de 2014. O Alcalde-Presidente, Asdo.: Angel García Seoane.
17/06/2014 | Administración LocalMunicipal
Oleiros
Secretaría Xeral
Anuncio baixas de oficio de menores da 1/14 á 41/14

Por delegación de funcións a 1ª Teniente do Alcalde delegada de Interior, Doña Cristina Bianca Peipei Levesque Piany, conforme o procedemento do artigo 72 do regulamento de Poboación e Demarcación Territorial das Entidades Locais, no Departamento de Estatística estanse instruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na Praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 2 de xuño do dous mil catorce. O alcalde Por delegación de sinatura Decreto nº. 560/2012 Cristina Bianca Peipei Levesque Piany
17/06/2014 | Administración LocalMunicipal
San Sadurniño
Desafectación dun ben de dominio público

A N U N C I O En cumprimento do establecido no artigo 8 do Regulamento de bens das entidades locais, aprobado por Real decreto 1372/1986, do 13 de xuño, e do acordado polo Pleno do Concello na súa sesión do 1 de marzo de 2014, mediante o presente sométese a información pública, durante o prazo dun mes, a desafectación do uso público da actual Casa do Concello, sita en avenida Marqués de Figueroa, n.º 5, da parroquia de San Sadurniño. San Sadurniño, 10 de xuño de 2014. O alcalde Secundino García Casal
17/06/2014 | Administración LocalMunicipal
O Pino
Anuncio de licitación do contrato de xestión, montaxe e organización da Festa do Galo

ANUNCIO 1.–Entidade adxudicadora: Concello de O Pino.2.–Obxecto do contrato: xestión, montaxe e organización da Festa do Galo.3.–Tramitación do procedemento: procedemento aberto, varios criterios de adxudicación. Tramitación ordinaria.4.–Tipo de licitación: valor estimado, 32.407,41 euros (sen IVE). 5.–Garantías esixidas: definitiva, 5% do orzamento de execución, excluído o IVE.6.–Clasificación: non se esixe.7.–Presentación de ofertas: na Casa Consistorial no prazo de 15 días, a contar dende o último anuncio publicado (publicaranse anuncio no BOP e no DOG e no perfil do contratante). 8.–Apertura de plicas: 2.º día hábil seguinte á finalización do prazo de presentación de proposicións.9.–Datos da entidade adxudicadora: Concello de O Pino. Dirección: Pedrouzo, Arca.15821 O Pino. Teléfono 981511002. Fax 981511123. Perfil do contratante www.concellodeopino.com O Pino, a 9 de xuño de 2014. O alcalde Manuel Taboada Vigo
17/06/2014 | Administración LocalMunicipal
Arzúa
Apertura de establecemento destinado a pensión

Tramitándose expediente a instancia de Dona Pepi Suci Arroyave, sobre solicitude de licenza de apertura de establecemento destinado a pensión de 1 estrela, no 2º andar do edificio sito na rúa Camiño do Norte, 18, de conformidade coas prescricións contidas no proxecto redactado polo arquitecto técnico, Don Narciso Jose Minchillo Joos. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 30 de maio de 2014 O alcalde Asdo.: José Luís García López
17/06/2014 | Administración LocalMunicipal
Ferrol
Recursos Humanos
Anuncio de listado provisional de admitidos/as do proceso selectivo para a provisión, en propiedade, de dúas prazas de inspector/a da Policía Local

ANUNCIO O concelleiro de Economía, Facenda e Recursos Humanos, mediante delegación conferida pola Alcaldía-Presidencia con data 30/04/2013 (BOP 16/05/2013), aprobou con data 05/06/2014 a relación provisional de admitidos para participar no proceso selectivo para a provisión, en propiedade, de 2 prazas de inspector da Policía Local por promoción interna que é a seguinte: Concédese un prazo de dez días hábiles, a contar dende o día seguinte ao da publicación deste anuncio, para posibles reclamacións. O que se fai público para xeral coñecemento. Ferrol, 6 de xuño de 2014. O alcalde José Manuel Rey Varela
17/06/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44150. Jorge Ferreiro Pose. Concello da Baña

Jorge Ferreiro Pose, con DNI XXXXXXXXX e enderezo lugar de Lañas, 7 – Mundriz, solicita de Augas de Galicia a autorización de obras no lugar de Mundriz, parroquia de Lañas (Santa Baia), Concello de A Baña (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44150 As obras solicitadas consisten na canalización das augas dun manancial dende o canal de regadío, sito no linde da súa propiedade co do seu veciño ata unha cuneta dunha pista de concentración parcelaria. As devanditas obras terán unha lonxitude de 118m e levaranse a cabo mediante tubos de PE corrugado de 315mm de diámetro mais unha taxea duns 6m de lonxitude de formigón de 300mm de diámetro interior. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baña (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 28 de maio de 2014 O xefe do servizo territorial Ángel Gómez Rey
17/06/2014 | Administración LocalMunicipal
A Coruña
Tesourería
Recaudación voluntaria de tasas de mercados y kioscos, 1º trimestre 2014

Por Resolución da Tenencia de Alcaldía da Área de Facenda e Admón Pública, de data 03/06/2014, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 1º trimestre de 2014, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Caixa Galicia no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 03 de junio de 2014 A TTE. DE ALCALDE-RESPONSABLE DA ÁREA DE FACENDA E ADMÓN PÚBLICA Asdo. Rosa María Gallego Neira